C 79/18
BG
Официален вестник на Европейския съюз
2.3.2023 г.
Преосмисляне на моделите на потребление 8. отбелязва, че между 2000 г. и 2015 г. световното производство на текстил почти се е удвоило.
Тъй като на облеклото се пада най-големият дял от потреблението на текстил в ЕС (81 %), тенденцията облеклата да се използват за все по-кратки периоди, преди да бъдат изхвърлени, допринася най-много за неустойчиви модели на свръхпроизводство и свръхпотребление; 9. изразява желание методите за насърчаване на внимателното и устойчиво използване на текстилните материали да се разпространяват все по-широко, по-специално що се отнася до конкретни видове облекло като палта и детски дрехи, за които съществува по-голяма вероятност да бъдат изхвърлени от потребителите преди края на жизнения им цикъл.
Тези действия, като например схеми за обмен, библиотеки за мода и кампании за повишаване на осведомеността, преодоляват бариери от различно естество, свързани с предразсъдъци относно носеното облекло по отношение на качество, хигиена или разнообразие на предлаганите продукти; 10. подчертава необходимостта от засилване на търсенето на иновативни решения (машини, оборудване, цифрови платформи) за сортиране, повторна употреба и рециклиране на събраните текстилни отпадъци, както и за оптимизиране на поведението на материалите; 11. посочва, че пазарното търсене на кръгови продукти и услуги все още е недостатъчно, което представлява основна пречка за прилагането на кръгови бизнес модели; насърчава националните, регионалните и местните власти да играят стимулираща роля, като прилагат инструменти в подкрепа на приемането на бизнес модели, основани на култура на използване, а не на собственост, чрез регламентиране на транспорта и търговията с текстилни изделия (включително потоците от отпадъци) и чрез насърчаване на регулаторни стимули (като намаляване на ДДС или прилагане на принципа на разширена отговорност на производителя), за да се подкрепя наемането, а не придобиването, а също така платформите за споделяне, платформите за обратно приемане и препродажба и магазините втора употреба, както и чрез насърчаване на ентусиазма по отношение на ремонта, вторичното използване и поддръжката; признава също така, че такива бизнес модели могат да окажат положително въздействие върху резултатите в областта на екологичната устойчивост в секторите на здравеопазването, туризма, строителството и други ключови обществени услуги; 12. приветства инициативата за предоставяне на повече права на потребителите в контекста на екологичния преход (2) и произтичащите от нея правила на ЕС, които гарантират, че на мястото на продажба потребителите получават информация относно търговската гаранция за трайност на текстилните изделия, както и подходяща информация относно възможността за поправка; насърчава Комисията да продължи да работи по минимални критерии за всички видове твърдения за екологосъобразност в контекста на Инициативата относно твърденията за екологосъобразност (3); Превръщане на възможността за проектиране, което позволява кръговост, в широко разпространена реалност 13. признава, че проектирането за по-голяма трайност може да увеличи живота на текстилните изделия, облеклото, кожата и обувките (сектор ТОКО, като по този начин намали отпадъците и цялостната употреба на използваните за първи пътматериали и химикали; приветства работата на Комисията за разработване на задължителни специфични за продукта изисквания за екопроектиране с цел да се подобрят характеристиките на изделията от сектор ТОКО от гледна точка на дълготрайност, повторна употреба, пригодност за поправка, рециклируемост „до влакно“ и задължително съдържание на рециклирани влакна; 14. решително подкрепя необходимостта от общи стандарти за устойчивост, които се считат за съществени за включването на търговските марки в оценката на въздействието на техните продукти върху околната среда; 15. приветства аспектите на стратегията, свързани с предоставянето на по-ясна информация относно кръговостта в сектор ТОКО и въвеждането на цифров продуктов паспорт въз основа на задължителни изисквания за информация относно кръговостта и други екологични аспекти; призовава Комисията да направи цифровия продуктов паспорт достъпен за всички заинтересовани страни и потребители и да включи в него информация за условията на труд и за това как продуктите могат да се поправят и използват повторно; 16. счита, че при определянето на минимални изисквания за продуктите от сектор ТОКО, чиято цел би трябвало да бъде подобряването на общия екологичен баланс през целия жизнен цикъл, следва да се спазват следните принципи:
(2) (3)
COM(2022) 143 — Предложение за директива по отношение на предоставянето на повече права на потребителите в контекста на екологичния преход чрез по-добра защита срещу нелоялни практики и по-добро информиране Initiative on substantiating green claims — Environment – (Инициатива за обосноваване на твърденията за екологосъобразност) Европейска комисия (europa.eu).